b'\n_START_ARTICLE_\nReign in Blood\n_START_SECTION_\nSkift i pladeselskab\n_START_PARAGRAPH_\nSlayers producer og manager Brian Slagel inds\xc3\xa5 at bandet m\xc3\xa5tte "sl\xc3\xa5 igennem" med deres n\xc3\xa6ste album. Slagel kontaktede flere pladeselskaber, deriblandt Rick Rubin og Russell Simmons fra Def Jam Records, selvom han var bet\xc3\xa6nkelig ved at skrive kontrakt med et rap-selskab. Trommeslager Dave Lombardo h\xc3\xb8rte om Rubins interesse for bandet og kontaktede ham, mens de andre bandmedlemmer var bange for at forlade Metal Blade Records som de allerede havde kontrakt med. Lombardo kontaktede Columbia Records \xe2\x80\x93 Def Jams distribut\xc3\xb8r \xe2\x80\x93 og kom i kontakt med Rubin, som gik med til at komme med fotografen Glen E. Friedman og se bandet spille. Friedman producerede Suicidal Tendencies\'s album Suicidal Tendencies hver Araya ogs\xc3\xa5 kort medvirker._NEWLINE_Guitarist Jeff Hanneman blev overrasket over Rubins interesse i bandet, og beundrede hans arbejde med Run DMC og LL Cool J. Da Slagel rejste til Europa til en musikkonvention, talte Rubin direkte til bandet og overtalte dem til at skrive kontrakt med Def Jam. Da bandet havde skrevet kontrakt tog Friedman dem til Seattle p\xc3\xa5 en to-dages-tur hvor der blev taget billeder til PR, mulige plader og til en turn\xc3\xa9bog \xe2\x80\x93 da Rubin ikke mente at der fandtes nogle gode billeder af bandet.\n_START_SECTION_\nIndspilning\n_START_PARAGRAPH_\nAlbummet var Rubins f\xc3\xb8rste indenfor metalgenren, og han gav bandet en drastisk makeover som resulterede i kortere, hurtigere sange med en klarere produktion. Guitarist Kerry King har udtalt "Rubin rengjorde virkelig vores lyd p\xc3\xa5 den plade, hvilket drastisk \xc3\xa6ndrede hvordan vi l\xc3\xb8d og hvordan folk opfattede os. Det var som, \xe2\x80\x9cWow\xe2\x80\x94man kan h\xc3\xb8re alt, og de fyre spiller ikke bare hurtigt; de toner rammer pr\xc3\xa6cist."_NEWLINE_Hanneman har udtalt at bandet lyttede til Metallica og Megadeth, men blev hurtigt tr\xc3\xa6tte af deres guitar riffs. "Hvis vi spiller et vers to eller tre gange, keder det os allerede. S\xc3\xa5 vi fors\xc3\xb8gte ikke at g\xc3\xb8re sangene kortere\xe2\x80\x94det var bare s\xc3\xa5dan vi spillede." King har udtalt at en time lange plader lader til at v\xc3\xa6re trenden; \xe2\x80\x9cDu kunne droppe delle del; du kunne sk\xc3\xa6re denne sang fuldst\xc3\xa6ndig, og lave en meget mere intens plade, hvilket er hvad det handler om for os." Da de havde f\xc3\xa6rdiggjort albummet og m\xc3\xb8dtes med Rubin som spurgte \xe2\x80\x9cEr I klar over hvor kort det her er?\xe2\x80\x9d kiggede bandets fire medlemmer p\xc3\xa5 hinanden og svarede \xe2\x80\x9cSo what?\xe2\x80\x9d Hele albummet var p\xc3\xa5 den ene side af et kassetteb\xc3\xa5nd; King har sagt at det var "fikst", for "Du kunne lytte til den, vende den, og spille den igen." Musikken er st\xc3\xb8dende og hurtigere end de tidligere udgivelser, hvilket hjalp med at lukke "hullet" mellem thrash metal og dens forg\xc3\xa6nger hardcore punk.\n_START_SECTION_\nModtagelse\n_START_PARAGRAPH_\nSelvom albummet n\xc3\xa6sten ikke blev spillet i radioen, blev det bandets f\xc3\xb8rste, som kom ind p\xc3\xa5 Billboard 200, hvor det n\xc3\xa5ede nummer 94. Albummet n\xc3\xa5ede nummer 47 p\xc3\xa5 UK Album Chart. Det blev certificeret til guld i USA 11. november 1992, sammen med bandets efterf\xc3\xb8lgende udgivelse South of Heaven fra 1988. _NEWLINE_Albummet modtog overv\xc3\xa6ldende mange positive anmeldelser; Kerrang! beskrev det som det "tungeste album nogensinde", Metal Hammer kaldte det "det bedste metalalbum i de seneste 20 \xc3\xa5r", og Q magazine havde Reign in Blood blandt de "50 Tungeste Album Nogensinde"._NEWLINE_King har en p\xc3\xa5stand om grunden til, at Reign in Blood blev s\xc3\xa5 popul\xc3\xa6r; "sandheden er at hvis man udgav Reign in Blood i dag, ville alle v\xc3\xa6re skideligeglade. Det var timing; det var en forandring i lyden. I thrash metal dengang havde ingen nogensinde h\xc3\xb8rt en god produktion p\xc3\xa5 en plade som den. Det var bare en masse ting, som faldt p\xc3\xa5 plads."\n_START_SECTION_\nBetydning\n_START_PARAGRAPH_\nAlbummet betragtes af anmeldere som et af de mest indflydelsesrige og ekstreme thrash metal album nogensinde. MTV skriver "Deres nedstemte rytmer, smittende guitar-licks, grafisk voldelige tekster og gruopv\xc3\xa6kkende illustrationer satte standarden for mange thrash bands p\xc3\xa5 vej frem, og Slayers musik var direkte skyld i fremgangen af d\xc3\xb8dsmetal." Albummet blev nr. 7 p\xc3\xa5 IGN\'s "Top 25 indflydelsesrige Metal Album". Siden bandets udgivelse Divine Intervention fra 1994 er bandet blevet spurgt i interviews; \xe2\x80\x9cHvordan f\xc3\xb8les det konstant at fors\xc3\xb8ge at overg\xc3\xa5 Reign in Blood? Hvordan f\xc3\xb8les det at have lavet det bedste thrash metal album nogensinde?" King understreger at bandet ikke fors\xc3\xb8ger at overg\xc3\xa5 det, og bare gerne vil lave noget musik.  Don Kaye fra Blabbermouth sammenlignede albummet med deres Christ Illusion fra 2006; "Slayer vil muligvis aldrig komme til at lave et album s\xc3\xa5 opr\xc3\xb8rsk som Reign in Blood igen" ._NEWLINE_Den tidligere Sepultura trommeslager Igor Cavalera blev p\xc3\xa5virket af albummet, Ektomorf sanger Zolt\xc3\xa1n Farkas n\xc3\xa6vner ogs\xc3\xa5 albummet som en af sine st\xc3\xb8rste inspiratorer indenfor musikken. Albummet blev det f\xc3\xb8rste som Jari fra d\xc3\xb8dsmetalbandet The Scourger havde lyttet til, hvilket udsatte ham for en helt ny genre og p\xc3\xa5virkede bandets stil. Paul Mazurkiewicz fra Cannibal Corpse har udtalt at albummets trommespil hjalp ham med at spille hurtigere igennem hele sin karriere._NEWLINE_Guitarist Jeff Hanneman har n\xc3\xa6vnt at albummet er hans personlige favorit Araya siger at Slayers album Christ Illusion fra 2006 "kommer t\xc3\xa6t p\xc3\xa5, men efter min mening kan intet overg\xc3\xa5 Reign in Blood hvad ang\xc3\xa5r intensitet og virkning. Ingen havde h\xc3\xb8rt noget som det nogensinde f\xc3\xb8r. I de 20 \xc3\xa5r der er g\xc3\xa5et siden da er folk blevet mindre f\xc3\xb8lsomme. Hvad der var "over the top" dengang er det m\xc3\xa5ske ikke i dag.\xe2\x80\x9d\n_START_SECTION_\nLombardo forlader Slayer\n_START_PARAGRAPH_\nBandet begyndte sin Reign in Pain turn\xc3\xa9, med Overkill i USA, og Malice i Europa. Bandet blev ogs\xc3\xa5 tilf\xc3\xb8jet som \xc3\xa5bningsband til W.A.S.P.\'s turn\xc3\xa9 i USA i 1987. Efter en m\xc3\xa5neds turn\xc3\xa9 forlod trommeslager Lombardo bandet; "Jeg tjente ikke nogle penge. Jeg fandt ud af at hvis vi skulle g\xc3\xb8re det her professionelt, p\xc3\xa5 et stort pladeselskab, vil jeg have min husleje og mine andel betalt." Slayer hyrede i stedet Whiplash-trommeslageren Tony Scaglione._NEWLINE_Rubin ringede dagligt til Lombardo og plagede ham om vende tilbage. Rubin tilb\xc3\xb8d Lombardo en h\xc3\xb8jere l\xc3\xb8n, men Lombardo var stadig usikker p\xc3\xa5 at vende tilbage. P\xc3\xa5 dette tidspunkt havde Lombardo v\xc3\xa6ret ude af bandet i flere m\xc3\xa5neder. Lombardos kone overbeviste ham om at vende tilbage i 1987, Rubin kom til hans bop\xc3\xa6l i sin Porsche og k\xc3\xb8rte ham til resten af Slayer.\n_START_SECTION_\nLivekoncerter\n_START_PARAGRAPH_\nNumrene "Angel of Death" og "Raining Blood" er p\xc3\xa5 det n\xc3\xa6rmeste blevet traditioner ved Slayers koncerter, og de bliver spillet ved hvert show; disse to er ogs\xc3\xa5 Hannemans yndlingsnumre at spille live. Bandet spillede albummet i fuld l\xc3\xa6ngde i efter\xc3\xa5ret 2004 med den oprindelige trommeslager Lombardo, under tourbanneret "Still Reigning". I 2004 udgav bandet en live-dvd med samme navn, med en afslutning hvor bandet blev d\xc3\xa6kket af falsk blod mens de spillede "Raining Blood"._NEWLINE_Bandet har udtalt at de n\xc3\xb8d at spille albummet i fuld l\xc3\xa6ngde, Hanneman siger; "Vi nyder stadig at spille disse sange live. Vi spiller disse sange igen og igen, men de er gode sange, intense sange! Hvis det var melodiske sange eller en-eller-anden form for kedelige \'klap i h\xc3\xa6nderne\' sang, ville du blive gak af at spille dem hver nat. Men vores sange er bare BAM-BAM-BAM-BAM, de er intense." Bandet var dog kun p\xc3\xa5 scenen i 70 minutter, hvilket gjorde at de kun kunne spille syv eller otte yderligere sange efter at have spillet hele albummet. King har sagt at dette arrangement "st\xc3\xb8dte for mange folk fra dem".\n_START_SECTION_\nPolemik\n_START_PARAGRAPH_\nDef Jams\' distribut\xc3\xb8r, Columbia Records, n\xc3\xa6gtede at udgive albummet p\xc3\xa5 grund af dets kontroversielle teksttemaer og coverillustration. Det endte i stedet med at blive distribueret af Geffen Records 7. oktober, men p\xc3\xa5 grund af polemikken kunne man ikke se albummet p\xc3\xa5 Geffen Records\' liste over udgivelser.\n_START_SECTION_\nCoverillustrationer\n_START_PARAGRAPH_\nIllustrationerne p\xc3\xa5 coveret var designede af Larry Carroll, som p\xc3\xa5 det tidspunkt lavede politisk illustrationer til The Progressive, The Village Voice og New York Times. Coveret blev n\xc3\xa6vnt i "Top ti heavy metal album covers nogensinde" i Blender magazine ii 2006.\n_START_SECTION_\nTekster\n_START_PARAGRAPH_\nAraya har udtalt, at albummet markerede Slayers udvikling. Bandet besluttede sig for at droppe det sataniske tema fra deres tidligere album Hell Awaits og fokusere p\xc3\xa5 et mere socialt niveau. Blandt albummets tekstm\xc3\xa6ssige temaer er d\xc3\xb8d, sindssyge og mordere. Albummets f\xc3\xb8rste nummer "Angel of Death" handler om de menneskefors\xc3\xb8g der blev udf\xc3\xb8rt i koncentrationslejren Auschwitz af den nazistiske doktor Josef Mengele, som fangerne d\xc3\xb8bte "the Angel of death" ("D\xc3\xb8dens engel"). Sangen f\xc3\xb8rte til at bandet hele deres karriere igennem er blevet beskyldt for at sympatisere med nazister._NEWLINE_Hannemans inspiration til at skrive teksterne kom fra, at han havde l\xc3\xa6st flere b\xc3\xb8ger om Mengele, mens Slayer turnerede. Hanneman har sagt, at folk ofte misforst\xc3\xa5r teksten, og "intet jeg lagde i teksten som n\xc3\xb8dvendigvis siger, at han var en ond mand, for for mig at se \xe2\x80\x93 ja, er det ikke \xc3\xa5benlyst? Det burde jeg ikke beh\xc3\xb8ve at fort\xc3\xa6lle dig." Bandet brugte polemikken til at f\xc3\xa5 en hel del medieomtale, og brugte senere nazitemaet igen ved at \xc3\xa6ndre deres logo til et som ligner den nazistiske \xc3\xb8rn p\xc3\xa5 toppen af svastikaet og skrive en sang, "SS-3", om Reinhard Heydrich, n\xc3\xa6stkommanderende i Schutzstaffel.\n_START_SECTION_\nCoverversioner\n_START_PARAGRAPH_\nI 2001 havde Tori Amos en coverversion af "Raining Blood" p\xc3\xa5 sit album Strange Little Girls. King har sagt at coverversionen var underlig; "Det tog mig halvandet minut at finde et sted i sangen hvor jeg vidste hvor hun var. Det er s\xc3\xa5 underligt. Hvis hun ikke havde fortalt os det, ville vi aldrig have fundet ud af det. Du kunne have spillet den for os og ville bare have v\xc3\xa6ret helt "Hvad er det?" Omkring halvandet minut inde i sangen h\xc3\xb8rte jeg en linje og var helt "Jeg ved hvor hun er!" Malevolent Creation, Chimaira og Erik Hinds har ogs\xc3\xa5 lavet coverversioner af sangen \xe2\x80\x93 sidstn\xc3\xa6vnte lavede cover af hele albummet p\xc3\xa5 en H\'arpeggione.\n_START_SECTION_\nAndet\n_START_PARAGRAPH_\n"Raining Blood" var med p\xc3\xa5 Grand Theft Auto: Vice City\'s radiostation V-Rock. Spillet havde i \xc3\xb8vrigt ogs\xc3\xa5 sange af de tre andre "store"  thrash metalbands, s\xc3\xa5som Megadeth\'s "Peace Sells" og Anthrax\'s "Madhouse"._NEWLINE_Samgem var ogs\xc3\xa5 med i den 127. South Park episode Die Hippie, Die. I episoden er South Park blevet l\xc3\xb8bet over ende af hippier. Eric Cartman k\xc3\xa6mper sig igennem en hippiekoncert og skifter musik til "Raining Blood", hvilket f\xc3\xa5r hippierne til at l\xc3\xb8be v\xc3\xa6k udbrydende "Hippier kan ikke klare d\xc3\xb8dsmetal". King syntes episoden var sjov."_NEWLINE_Sangen "Angel of Death" har medvirket i flere film, deriblandt Gremlins 2 da gremlinen Mohawk forvandles til en edderkop. Jackass: The Movie under et bilstunt, og i dokumentaren Soundtrack to War fra 2005 omhandlende Irakkrigen.'